**ГОДИШЕН ПЛАН**

**за дейността на НЧ “Единство 1939” гр. Сливен**

**за 2024 г.**

І. Основни цели и задачи на читалището: да извършва културно-просветна дейност в квартала; да задоволява потребностите на гражданите, свързани с духовния живот; приобщаването им към постиженията на изкуството и културата; утвърждаване на национално самосъзнание; опазване и популяризиране традициите и обичаите на нашия народ; възпитаване у младото поколение любов към книгите и умение да ги четат и разбират.

ІІ. Библиотечна дейност:

1. За 2024 г. да бъдат заложени 1000 лв. за закупуване на литература,като се добавят и парите, събрани за читателска такса. При попълване на библиотечния фонд се вземат предвид читателските търсения и предпочитания.
2. Да бъдат абонирани 2 периодични издания.
3. Работното време да бъде организирано така, че библиотеката да работи целогодишно, както е работила и досега.
4. Читалищните членове и живеещите в квартала да бъдат своевременно уведомявани за организирани изложби, срещи с творци на изкуството, общоградски мероприятия, за да ги посещават.

ІІІ. Творческа дейност:

Към НЧ “Единство 1939” са сформирани и работят следните състави:

1. Вокално-инструментална група “Динамика” за популярна музика създадена през 2001 г. Носител на многобройни престижни награди, както от национални, така и от международни фестивали.
2. Фолклорна певческа група “Единство” за български фолклор – основана през 2002г. Носител на много награди от регионални и национални конкурси и фестивали.

ІV. Социална дейност:

1. По случай 1 юни Ден на детето да се съберат малките читатели (до 14 години) на тържество. Най-активните в четенето да бъдат наградени.
2. Да се събере група деца от квартала, предимно от начален курс, за летни занимания: рисуване, забавни игри и викторини, четене и обсъждане на детски литературни произведения.
3. Задача на читалището: Настоятелството да успее да събере средства, за да бъде оформена и благоустроена градинката, в която е паметникът на д-р Симеон Табаков.

V. Информационна дейност:

1. Изготвяне на устни и писмени библиографски справки

2. Предоставяне на компютърни и интернет услуги

VІ. Годишен културен календар:

1. Първо тримесечие:

* отбелязване на всички бележити дати и традиционни празници през периода: годишнината от обесването на Васил Левски, Трети март, Осми март;
* пролетен концерт с участието на ВИГ “Динамика” и ФПГ “Единство” в зала „Зора“ – м. март 2024 г.

1. Второ тримесечие:

* участие на ФПГ “Единство” в Национален събор на народното творчество “Китна Тракия пее и танцува” гр. Хасково – м. юни 2024 г.;
* участие на ВИГ “Динамика” в Националния конкурс на старата градска песен и фолклор “С песните на Ари” гр. Хасково – м. юни 2024 г.;
* отбелязване на 1 юни – Деня на детето – с деца от квартала;
* участие на ФПГ “Единство” в МФФ „Атлиманска огърлица“ гр. Китен – м. юни 2024 г.

1. Трето тримесечие:

* участие в конкурса за стара градска песен „Ех, любов, любов …” – Обзор м. август 2024 г.;

1. Четвърто тримесечие:

* откриване на творческия сезон;
* участие в Националния фестивал на старата градска песен – Самоков – м. октомври 2024 г.;
* включване на съставите в културните изяви на общината за Димитровден;
* Коледен концерт на съставите на читалището в зала „Зора“ – м. декември 2024 г.

VІІ. Организационна дейност:

* ежемесечно провеждане на заседания на читалищното настоятелство;
* заседания на проверителната комисия – веднъж в годината м. януари 2024 г.;
* общо отчетно събрание – м. февруари 2024 г.

Годишният план на НЧ “Единство 1939” е приет на заседание на Настоятелството с протокол № 5/05.10.2023 г.

**Председател: .................................**

**/А. Турсунлийска/**